Vlaamse Radio- en Televisieomroeporganisatie

Vlaamse Radio- en Televisieomroeporganisatie, (eller Det flamske radio- og fjernsynskrinkastingsselskapet på norsk) forkortet VRT, er den nederlandskspråklige allmennkringkasteren for radio og tv i Belgia. Selskapet blir organisert av flamske myndigheter og finansieres av skattepenger og egne inntekter. VRT har tre tv- og seks radiokanaler, ekstra digitalt tilbud og et omfattende internett- og mobiltilbud. Kringkastingen het tidligere BRTN og BRT (belgisk radio- og fjernsynskringkasting nederlandskspråklige sendinger). 

Siden Belgia har tre offisielle språk, har landet tre kringkastingsselskaper: det nederlandskspråklige VRT, det franskspråklige RTBF og det lille tyskspåklige BRF. VRT og RTBF er begge medlemmer av Den europeiske kringkastingsunionen og veksler på å velge Belgias bidrag i Eurovision Song Contest. Sammen med RTBF organiserte VRT Melodi Grand Prix Junior i 2005. VRTs lyd- og filmarkiv er Belgias største audiovisuelle samling med over 100 000 timer lyd- og bildemateriale.

 Historie 
Den belgiske nederlandskspråklige kringkastingen het fra 1960 til 1991 BRT (Belgische Radio- en Televisieomroep). Det var en direkte etterfølger av Det nasjonale instituttet for radiokringkasting (NIR, Nationaal Instituut voor de Radio-omroep) som fra 1930 (og fra 1953 også for tv) til 1960 hadde ansvaret for de offentlig støttede radio- og tv-sendingene. I 1991 mente belgiske politikere at navnet ikke lenger var dekkende. BRT hadde kun nederlandskspråklige sendinger, mens RTBF (Radio-Télévision Belge de la communauté Française), det fransktalende samfunnets kringkasting kun sendte programmer på fransk. Dette førte til en navneendring til BRTN (Belgische Radio- en Televisieomroep Nederlandstalige Uitzendingen). Da BRTN i 1997 gikk fra å være et halvstatlig organ (parastatlig), til å være statlig eid (nv van Publiek Recht), forandret de også navn til VRT.

Den påfølgende omorganiseringen og avviklingen av fjernsynsmonopolet førte til omfattende endringer av VRT, og kringkasteren har siden 2002 har vært markedsledende i det flamske tv- og radiolandskapet. I 2022 hadde VRTs tv-kanaler nærmere 40 prosent markedsandel i det flamske tv-markedet. 

 Etter år 2000 
I 2007 gikk VRT gjennom enda en omorganisering. For å få et multimediatilbud på fote, ble de to separate styrene for radio og tv lagt ned.  

I begynnelsen av 2010 ble VRT på ny omorganisert, og en kuttet stillinger i ledelsen. Det førte til at VRT, i tillegg til de oppgavene som havner direkte under administrerende direktør, fikk tre ekstra styrer: ett mediastyre, ett produksjonsstyre og ett styre for allmennesaker (teknikk, HR og økonomi).

Siden 6. oktober 2009 står VRT for Vlaamse Radio- en Televisieomroeporganisatie (Flamsk radio- og fjernsynskringkastingsselskap). Tidligere sto forkortelsen for Vlaamse Radio- en Televisieomroep (Flamsk radio- og fjernsynskringkasting). Navneendringen er en følge av forandringer i medialovgivningen i Belgia.

 VRT-Medialab 
Fra 2007 til 2011 hadde VRT en egen avdeling som utførte tekniske forsøk for mediasektoren, kalt VRT-Medialab. Et antall forsøksprjosjekter ble gjennomført i samarbeid med partnere i mediasektoren. 

 Ledelse 
 Direktører (-general) NIR 
 1930–1937: Gust De Muynck
 1937–1939: Theo De Ronde
 1939–1960: Jan Boon

 Administrator-general BRT/BRTN 
 1960–1986: Paul Vandenbussche
 1986–1996: Cas Goossens

 VRTs administrerende direktører 
 1996–2002: Bert De Graeve
 2002–2006: Tony Mary
 2006–2007: Piet Van Roe (midlertidig)
 2007–2009: Dirk Wauters
 2009–2010: Piet Van Roe (midlertidig)
 2010–2014: Sandra De Preter
 2014–2014: Willy Wijnants (midlertidig)
 2014–2016: Leo Hellemans
 2016–2020: Paul Lembrechts
 2020–2020: Leo Hellemans (midlertidig, januar–juni)
 2020–: Frederik Delaplace

 Formann i styret
 1960–1967: Julien Kuypers
 1967–1969: Albert Maertens
 1969–1981: Adriaan Verhulst
 1981–1984: Herman Balthazar
 1984–1988: Adriaan Verhulst
 1988–1994: Els Witte
 1994–2000: Bart De Schutter
 2000–2010: Guy Peeters
 2010–2022: Luc Van den Brande
 2022–: Frieda Brepoels

 Tv-tilbud 
 Analogt tilbud 
 VRT 1 (før Eén) er rettet mot et bredt publikum: nyhetssendinger, aktualitetsprogrammer, flamsk drama, gameshow, aktuelt- og magasinprogrammer og «historien om»-program (human interest). 
 Canvas (før BRTN TV2) delte fra 1997 til 2012 kanal med Ketnet. Kanalen er rettet mot et søkende publikum: aktualitetsprogrammer, dokumentarer og serier.
 Ketnet (før BRTN TV2) delte fra 1997 til 2012 kanal med Canvas og er rettet mot barn og unge voksne: barneprogrammer og ungdomsserier. 
 OP12 tar over for Ketnet kl. 20 og er rettet mot ungdom og utlendinger i Flandern.
 Sporza er en sportskanal. Kanalen ble stiftet som en midlertidig kanal i anledning sommer-OL i Aten i 2004 og har siden blitt bevart som varemerke for alle VRTs sportssendinger på radio, tv og internett.
 BVN (den offentlige satellittkringkastingen, et samarbeid mellom VRT og nederlandske NPO og RNW)

 Ekstra digitaltilbud 
Net Gemist (Nettopp gått glipp av), nye programmer on demand inntil sju dager etter det ble sendt på tv.
Ooit Gemist (Gått glipp av en gang), nye programmer og eldre suksesserier on demand.

 Radiokanaler 
 Hovedkanaler 
 Radio 1 (Flandern) – generell kanal med fokus på nyheter og aktualiteter. 
 Radio 2 (Flandern) – flamsk allmennkanal
 Klara (før Radio 3) – klassisk musikk
 StuBru (Studio Brussel) – alternativ kanal
 MNM (før Radio Donna) – hitmusikk og annen moderne musikk

 Digitale kanaler og strømmekanaler 
 Klara continuo – sender klassisk musikk uavbrutt
 MNM Hits – sender popmusikk uavbrutt
 VRT NWS – sender nyheter uavbrutt og fortløpende i takt med nyhetsbildet

 Strømmekanaler 

 VRT Radio 1 Classics – klassiske sanger
 VRT Radio 1 Lage Landen Lijst
 VRT Radio 2 Bene Bene – musikk fra flamske artister uavbrutt 
 VRT Radio 2 Unwind
 Ketnet Hits – sender musikk for barn uavbrutt
 MNM Hits – sender kjente og populære sanger fra de siste tiårene
 MNM R&Beats – urban musikk
 MNM Throwback – sender eldre poplåter uavbrutt
 StuBru De Tijdloze – sender alternative klassikere og hiter uavbrutt
 StuBru Hooray – sender hiphop uavbrutt
 StuBru Bruut – sender tyngre rock og metall uavbrutt 
 StuBru UNTZ
 StuBru Vuurland

 Avviklede kanaler 
 Tv 
 2012 
 Eén+, Eéns ekstra digitale tilbud.
 Canvas+, Canvas' ekstra digitale tilbud.
 Ketnet+, Ketnets ekstra tilbud.
 1997 
 BRTN TV2

 Radiokanaler 
 Radio 1 Classics (kun på nett)
 Radio 2 De Topcollectie XL (kun på nett)
 Klara Jazz (kun på nett)
 Studio Brussel Rock It! (kun på nett)
 Radio Donna
 Donna hitbits
 Radio 3
 Nachtradio
 Radio Vlaanderen Internationaal (AM og på nett)

Den samlede markedsandelen til VRTs radiokanaler er ifølge de nyeste målingen gjennomført av CIM (2013)CIM (Golf 1-2013) opp i 62,39%.

 Referanser 

 Eksterne lenker 


Kategori:Belgia
Kategori:Den europeiske kringkastingsunion
Kategori:Etableringer i 1930